kardosdrur/scandi-wiki huggingface dataset:
Valbergtårnet

Valbergtårnet er et tidligere brandtårn på Valberget i Stavanger. Tårnet blev bygget i årene 1850–1853 som udkigstårn for byens vægtere, og er 26,66 meter højt. Byggeomkostningerne var oprindelig sat til 3.200 speciedaler, men endte på 9.000, noget som svarer til kr 36.000 efter den tids valuta. Det nye tårnet erstattede et næsten to hundrede år gammelt faldefærdigt trætårn. Fra Valbergtårnet havde vægterne oversigt over hele byen så langt bebyggelsen strakte sig den gang. Herfra kunne de opdage brande og varsle indbyggerne ved hjælp af en klokke og skud med en kanon.

Efterhånden gjorde nye varslingssystemer at vægterne blev overflødige. Den sidste vægter i Valbergtårnet, Tobias Sandstøl, blev ansat i 1904 og sluttet i 1922. 

I dag rummer tårnet vægtermuseet, og det er mulig at se byen fra toppen af tårnet.

Før dagens tårn har det også været ældre vagttårn. Fra 1787 omtales byens vagttårn på Valberget. I 1837 var tårnet med klokke takseret til 320 rigsdaler.

Tårnets arkitekt 
En af datidens førende arkitekter, stads-conduktør Christian Grosch tegnede tårnet. Han har sammen med Hans Ditlev Franciscus von Linstow tegnet Det Kongelige Slott i Christiania (Oslo). Christian Grosch skabte også Universitetet i Oslo, Vognremissen rundt om Oslo Domkirke og sygehusanlægget Gaustad i Oslo

Referencer

Eksterne henvisninger 

 
 Valbergtårnet – erlingjensen.net 
 Stavanger Guideservice 
 arc!
 Byhistorisk forening 

Bygninger, konstruktioner og anlæg i Stavanger
Etableret i 1853
ARAKO

ARAKO: Arbejdernes Radio Kooperation var en dansk radiofabrik, der blev stiftet af arbejderbevægelsen i 1932. Oprindelig havde man importeret radioer og sat et ARAKO-skilt på. I 1932 etablerede man den første radioforretning. Produktionen foregik til at begynde med i kælderen. Fabrikken producerede også højttaleranlæg og -vogne. Primært fremstillede man gode og billige radioer til arbejdere, men en enkelt 8-lampers luksusmodel blev det også til. Den var ikke nogen stor succes, der blev produceret ca. 250 stk. Fra 1953 producerede man en FM-forsats, der kunne eftermonteres i ældre radioer tilbage til 1944. Året efter kunne alle nye modeller leveres med FM. Fabrikken producerede ikke fjernsyn, det ville man ikke satse på. I stedet forhandlede man andre fabrikkers fjernsyn. I 1956 overtog Hovedstadens Brugsforening fabrikken, der dog lukkede 2 år senere. ARAKOs serviceafdeling fortsatte frem til 1992.

Kilder og henvisninger
 ”Bella” og alle de andre, Radio- og TV-fabrikker i Danmark: 1925-1975 – 2007 / Bjarne Dahlin Nielsen

Elektronikvirksomheder i Danmark
Etableret i 1932
Ophørt i 1957
DUCON

DUCON var en dansk radiofabrik, grundlagt af A. Jeppe Jensen i 1941 som producent af elektriske varmeovne. Efterhånden kom elektronik med, og man begyndte at producere grammofonmøbler under navnet DUCON. Den første radio kom i 1946. Radiogrammofonerne var forsynet med mekanik, herunder automatisk pladeskifter, fra det hollandske firma JOBOTON. Fjernsyn blev først fremstillet af andre firmaer, men fra 1958 kunne man tilbyde det første egenudviklede og -producerede fjernsyn. Man opgav at udvikle et farvefjernsyn og måtte standse produktionen i 1970.

Kilder og henvisninger
 ”Bella” og alle de andre, Radio- og TV-fabrikker i Danmark: 1925-1975 – 2007 / Bjarne Dahlin Nielsen

Elektronikvirksomheder i Danmark
Al Murray

Alastair James Hay "Al" Murray (født 10. maj 1968) er en britisk Stand-up-komiker, skuespiller og manuskriptforfatter, der er kendt for programmer som Al Murray's Happy Hour.

Referencer

Eksterne henvisninger 
 

Komikere fra England
Kartoffeltryk

Kartoffeltryk er en meget enkel form for højtryk. Da den ikke kræver de store forudsætninger, benyttes teknikken gerne i grundskoler. 

En kartoffel skæres over, så man får en plan flade. De dele, der ikke skal trykkes, fjernes med en kniv. Kartoffelfladen indfarves med en vandbaseret farve, f.eks. gouache og kartoflen trykkes mod et stykke papir eller stof. Man kan kun trykke mindre og ukomplicerede figurer, men det samme trykelement kan gentages flere gange og danne et mønster. Flere farver kan tilføres med andre kartofler eller med den samme kartoffel. 

Grafik
Riksdagsvalget i Sverige 2002

Riksdagsvalget i Sverige 2002 blev afholdt i Sverige den 15. september 2002.

Valgresultat 
Valgresultatet den 27. september 2002.

I alt var 6 722 152 personer stemmeberettigede og antallet af afgivne stemmer var 5.385.430, hvilket giver en valgdeltagelse på 80,11 %, en nedgang på 1,28 % i forhold til det forgående Rigsdagsvalg.

Eksterne henvisninger 

 Valmyndigheten

Referencer 

Politiske valg i Sverige
Sverige 2002
Riksdagsvalget i Sverige 1998

Riksdagsvalget i Sverige 1998 til Sveriges rigsdag blev afholdt den 20. september 1998.

Valresultat 

Antallet af stemmeberettigede var 6 603 129 og antallet af afgivne stemmer var 5 374 588, hvilket gav en valgdeltagelse på 81,39 %, en nedgang med 5,43 procent i forhold til sidste rigsdagsvalg.

I den nye rigsdag var 42 % af medlemmer kvinder.

Eksterne henvisninger 

 Valmyndigheten

Sverige 1998
Politiske valg i Sverige
Bo Lundgren

Bo Axel Magnus Lundgren (født 11. juli 1947 i Kristianstad, Skåne län) er en svensk politiker, civiløkonomi uddannet ved Lunds universitet 1972, rigsdagsmedlem 1976–2004, vicefinansminister og skatteminister 1991–94, partileder for Moderata samlingspartiet 1999–2003, rigsgældsdirektør og chef for Rigsgældskontoret 2004–2013.

På baggrund af det dårlige valgresultat ved valget i 2002 blev Lundgren tvunget til at gå af som partileder. Han forlod samtidigt sin plads i Rigsdagen i 2004.

Bibliografi 
 (1989) Sänk skatten för alla
 (1998) När bubblan brast

Kilder

Eksterne henvisninger 

Politikere fra Sverige
Partiledere for det svenske Moderata Samlingspartiet
Æresdoktorer ved Lunds Universitet
Personer fra Kristianstad
Anna Kinberg Batra

Anna Maria Kinberg Batra (født 14. april 1970 i Skärholmen i Stockholm) er en svensk politiker for partiet Moderaterna, som hun var partiformand for 2015-17, civiløkonom og PR-konsulent. Hun var medlem af Riksdagen 2001–2002 og er igen medlem fra 2006. Siden riksdagsvalget 2010 har hun været Moderaternas gruppeleder i Riksdagen. Hun er gift med den indisk-svenske komiker David Batra, som hun har datteren Elvira sammen med.

Batra blev 9. december 2014 indstillet af nominationskomitéen som Moderaternas nye partileder efter Fredrik Reinfeldt, hun blev valgt den 10. januar 2015. Efter en periode med fortsat dårligere tal i meninsmålingerne for partiet forlangte en række af partidistrikterne hendes afgang, og hun fratrådte posten 25. august 2017.

Referencer

Eksterne henvisninger 

 Anna Kinberg Batra på Sveriges rigsdags hjemmeside

Partiledere for det svenske Moderata Samlingspartiet
Politikere fra Sverige
Personer fra Stockholm
Riksdagsvalget i Sverige 1994

Riksdagsvalget i Sverige 1994 til Sveriges rigsdag blev afholdt den 18. september 1994. Det mest konkret resultat af valget var at Sverige efter tre år med en borgerlig koalitionsregering fik en socialdemokratisk regering. Efter valget overgik Sverige til 4-årige mandatperioder som også blev anvendt i årene 1924-1968.

Valgresultat 

Den socialistiske blok (S og V) modtog i alt 51,5 procent, mens den borgerlige blok (C, FP, KD og M) modtog 41,3 procent af stemmerne. Miljöpartiet fik 5 procent og kom for anden gang ind i parlamentet, men var igen uden for blokpolitikken. Den socialistiske blok havde således vundet valget med en margen på 5,2 procent over Miljöpartiet og den borgerlige blok.

Antallet af støtteberettigede vælgere var 6.496.365 og antallet af stemmer lå på 5.640.393, hvilket giver en valgdeltagelse på 86,82 %, en stigning på 0,09 % i forhold til foregående parlamentsvalg.

Referencer

Eksterne henvisninger 

 Valmyndigheten

Sverige 1994
Politiske valg i Sverige
Riksdagsvalget i Sverige 1991

Riksdagsvalget i Sverige 1991 til Sveriges rigsdag blev afholdt den den 15. september 1991.

Valgresultat

Eksterne henvisninger 

 Valmyndigheten

Sverige 1991
Politiske valg i Sverige
Riksdagsvalget i Sverige 1988

Riksdagsvalget i Sverige 1988 til Sveriges rigsdag blev afholdt den 18. september 1988.

Valgresultat

Eksterne henvisninger 

 Valmyndigheten

Sverige 1988
Politiske valg i Sverige
Riksdagsvalget i Sverige 1985

Riksdagsvalget i Sverige 1985 til Sveriges rigsdag blev afholdt den 15. september 1985.

Valgresultat

Eksterne henvisninger 

 Valmyndigheten

Sverige 1985
Politiske valg i Sverige
Riksdagsvalget i Sverige 1982

Riksdagsvalet i Sverige 1982 til Sveriges riksdag blev afholdt den 19. september 1982. For første gang siden 1976 fik Sverige en socialdemokratisk regering.

Valgresultat 

1Miljöpartiet havde hverken talsmænd eller partiledere på denne tid.

Eksterne henvisninger 

 Valmyndigheten

Sverige 1982
Politiske valg i Sverige
Riksdagsvalget i Sverige 1979

Riksdagsvalget i Sverige 1979 til Sveriges riksdag blev afholdt den 16. september 1979.

Valgresultat

Eksterne henvisninger 

 Valmyndigheten

Sverige 1979
Politiske valg i Sverige
Riksdagsvalget i Sverige 1976

Riksdagsvalget i Sverige 1976 til Sveriges rigsdag blev afholdt den 19. september 1976. For første gang siden semesterregeringen 1936 fik Sverige en helt borgerlig regering. Det var den første majoritetsregering siden 1957 og den første borgerlige majoritetsregering siden den generelle valgret blev indført.

Valgresultat

Eksterne henvisninger 

 Valmyndigheten

Sverige 1976
Politiske valg i Sverige
Riksdagsvalget i Sverige 1973

Riksdagsvalget i Sverige 1973 til Sveriges riksdag blev afholdt den 16. september 1973.

Valgresultat

Eksterne henvisninger 

 Valmyndigheten

Sverige 1973
Politiske valg i Sverige
Riksdagsvalget i Sverige 1970

Riksdagsvalget i Sverige 1970 til Sveriges rigsdag blev afholdt den 20. september 1970.

Valgresultat

Eksterne henvisninger 
 Valmyndigheten

Sverige 1970
Politiske valg i Sverige
Folkeafstemningen om svensk EU-medlemskab 1994

Folkeafstemningen om svensk EU-medlemskab 1994 blev afholdt i Sverige den 13. november 1994 og resulterede i et knebent flertal for medlemskabet. Ja-siden fik flertal i Skåne, Halland og det sydlige Småland, på Øland og Gotland, i og omkring Gøteborg, i Östergötland, og i og omkring Stockholm. I landets øvrige dele var modstanden udtalt.

Notat: 6.510.055 var stemmeberettiget. 82,4 % af de stemmeberettigede deltog i folkeafstemningen.

Stemmefordeling på län

Eksterne henvisninger 
 Statistiska centralbyrån − Folkomröstningar 1922-2003
 Valmyndigheten − Nationella folkomröstningar

Svensk EU-medlemskab 1994
1994
Svensk EU-medlemskab 1994
Elisabeth Hude

Elisabeth Fredrika von der Hude (8. januar 1894, København - 1. januar 1976, samme sted) var en dansk litteraturhistoriker og viceefor for Kvinderegensen.

Elisabeth Hude var datter af rektoren Karl Hude og Wilhelmina Fredrika Margaretha Ohlson.

I 1911 blev Elisabeth Hude student fra Frederiksborg, hun blev i 1919 gift med professor Svend Aage Frederik Dichmann Pallis. Hun debuterede i bogform med bogen Caroline Schlegel i 1944, mange af hendes bøger handlede om guldalderens store kvindeskikkelser. I perioden 1940-58 formand for foreningen Kvindelige Akademikere.

Elisabeth Hude blev udnævnt til ridder af Dannebrogordenen i 1952.

Referencer 

Personer fra København
Litteraturhistorikere fra Danmark
Skovsalat

Skovsalat (Mycelis muralis) er en flerårig plante i kurvblomst-familien. Den har som regel fem gule blomster i kurvene. Arten vokser i skove og er den eneste i slægten Mycelis.

Beskrivelse 
Skovsalat er en 40-100 centimeter høj, glat urt med mælkesaft og lyreformede, stilkede rosetblade. Stængelbladene er fjersnitdelte med et stort trekantet-hjerteformet endeafsnit og mindre sideflige. De gule blomster sidder i en stor top. Der er som regel 5 blomster med ægte tungeformede kroner i hver kurv, der har kurvsvøbblade i to kranse og er cirka 1 centimeter i diameter. Frugtens næb er 1 millimter langt og den hvide fnok er fjerformet.

Udbredelse 
Arten er udbredt i Europa, Nordafrika og Sydvestasien.

I Danmark er Skovsalat almindelig i skove. Den blomstrer i juli og august.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Kurvblomst-familien
Cisilia

Cisilia Ismailova (født 19. december 1998), bedst kendt som Cisilia, er en dansk sangerinde fra København. 

Hun fik sit gennembrud i 2014 med singlerne "Ring den alarm" og "Vi to datid nu" fra albummet Unge øjne (2015). Ved Danish Music Awards 2015 blev hun den yngste vinder nogensinde (i en alder af 16 år), da hun vandt i kategorierne Årets danske hit ("Vi to datid nu") og Årets nye danske navn. "Vi to datid nu" var den niende mest spillede sang samlet set på P3 og P4 i 2015, samt den fjerde mest spillede danske sang i dansk radio i 2015.

Cislia er vokset op på Amager, og har rødder i Makedonien og Marokko.

Diskografi

Album

Singler

Priser 
 Årets danske hit: Vi to datid nu (DMA '15)
 Årets nye navn (DMA '15)

Referencer

Eksterne henvisninger 
 

Sangere fra Danmark
Personer fra Amager
Hampstead Heath

Hampstead Heath er en park nord i London i England. Den har et areal på 320 ha. og indeholder 25 små damme, samt et gammelt skovlandskab, sump, hække og græsmarker. Dele af parken har status som værneområde med speciel videnskabelig betydning.

Parken ejes af Corporation of London, som også forvalter det meste af parken. Kenwood-området (0,5 km²) forvaltes af English Heritage. Det meste af parken (2,8 km²) ligger i bydelen Camden. De resterende 0,4 km² kaldes Hampstead Heath Extension og ligger i bydelen Barnet.

I parken ligger Parliament Hill som er en 98 meter høj bakke, hvor der er udsigt over London Skyline. Den går fra Hampstead til Highgate. 

Blandt stationer nær parken er Gospel Oak og Hampstead Heath på North London Line i syd, Hampstead og Golders Green på Northern Line i vest, og Highgate og Archway på Northern Line i nord. Ved den sydlige spids af parken ligger Lido udendørsbassin, og nordover nær Highgate er to damme, hvor svømning er tilladt. Andre damme bruges til fiskeri, modelbåde og for dyreliv. Dele af området er kendt som mødested for homoseksuelle mænd ved nattetid.

Se også 
 Parker i London

Referencer

Eksterne henvisninger 
 Officiel hjemmeside 

Parker i London
Camden
Barnet
Ikizukuri

Ikizukuri (生/活]き[作/造]り, "levende tilberedning") eller ikezukuri ([生/活]け[作/造]り) er en sashimi-variant fra det japanske køkken, hvor der lægges særlig vægt på, at retten har et frisk og levende udseende.

Normalt benyttes fisk til retten, især koi-karper eller søbrase (jap. tai), men også andet godt fra havet så som blæksprutter, japansk languste eller rejer. Den anvendte fisk bliver bedøvet med et slag på hovedet og udskåret, idet der passes på at de umiddelbart livsvigtige organer, hovedet, rygraden og halen, forbliver uberørte, dvs. at man primært fjerner de to sider og tilbereder sashimi af dem. Dette serveredes derefter sammen med den halvt udskårne fisk, der stadig snapper efter vejret.

Denne form for tilberedelse er forbudt i Tyskland og Australien som dyrplageri.

Noter 

Mad fra Japan
Dyrevelfærd
Karaage

Karaage (空揚(げ), "kinesisk friturestegt", eller 唐揚(げ)) er japansk friturestegt kød, for det meste høns men til tider også alt godt fra havet, med sød sojasovs.

Tilberedelsen sker ved, at små stykker kød frituresteges marineret med sojasovs, hvidløg og ingefær og garneres med en skive lime eller mayonnaise.

Eksterne henvisninger

Noter  

Mad fra Japan
Karasumi

Karasumi (鱲子 eller カラスミ) er en japansk specialitet fra området omkring Nagasaki. Den er en af de tre mest berømt japanske delikatesser (Nippon sandai chinmi) sammen med uni (søpindsvineæg) og konowata (saltede søpølseindvolde).

Karasumi fremstilles af multerogn, der saltes og tørres i solen. Det er en dyr delikatesse, som der ofte drikkes sake til. Den serveres også som en del af kaiseki.

Navnet skal komme fra ligheden med en blok sumi, sort tusch, der blev importeret fra Kina (kara) og brugt til at skrive shodou, japansk kalligrafi, med. Ikke desto mindre har lyse karasumi-blokke den bedste kvalitet.

Multerogn spises også på den italienske ø Sardinien (bottarga) og på Taiwan i byen Donggang.

Mad fra Japan
Ru svinemælk

Ru svinemælk (Sonchus asper) er en enårig plante i kurvblomst-familien. Den har stive, glinsende blade, der har en tandet, ru rand. Arten er udbredt over store dele af verden.

Beskrivelse 

Ru svinemælk er en glat, skør og kraftig urt. Den ligner alm. svinemælk, men bladene er stive, på oversiden glinsende og har hjerte-øreformet, tilbagebøjet grund. Frugterne er desuden kun ribbede på langs, ikke tværrynkede.

Udbredelse 
Arten er udbredt i Europa, Nordafrika og Vestasien, og den er indslæbt som ukrudtsplante til andre dele af Jorden, også troperne.

I Danmark er ru svinemælk almindelig langs veje og på affaldspladser. Den blomstrer i juni til oktober.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Kurvblomst-familien
Kærsvinemælk

Kærsvinemælk (Sonchus palustris), ofte skrevet kær-svinemælk, er en flerårig plante i kurvblomst-familien. Det er en op til 2,5 meter høj, ugrenet urt, der i Danmark vokser i strandrørsump.

Beskrivelse 
Kærsvinemælk er en 1,5-2,5 meter høj urt med en stængel, der har gule kirtelhår. Også de lysegule kurve, der er 1,5-2,5 centimeter i diameter, har gule kirtelhår.

Udbredelse i Danmark 

I Danmark findes kærsvinemælk hist og her i strandrørsump, mens den er sjælden inde i landet. Den blomstrer i juli og august.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Kurvblomst-familien
Konowata

Konowata (海鼠腸, "søpølse-indmad") er en lokal specialitet (chinmi) fra det japanske køkken, især i Mikawa-provinsen (Aichi-præfekturet) og Shima-provinsen (Mie-præfekturet) ved Ise-bugten. Den kendes i Japan siden Nara-perioden (710-794), hvor den formentlig blev overtaget fra Korea eller Kina, hvor søpølser var udbredte som føde.

Retten fremstilles af saltet indmad (wata) fra søpølser af arten Stichopus japonicus (海鼠, namako), hvor ko er en gammel betegnelse for denne art. Indmaden, der består af fordøjelsesdelen og kønsorganerne, bliver fjernet, vasket og saltet. Ydersiden af søpølsen bliver ligeledes benyttet som en værdsat delikatesse (sunomono). Æggestokkene bliver for det meste fjernet og solgt tørret som en selvstændig delikatesse (hoshiko, kuchiko eller bachiko).

Konowata anses sammen med uni (søpindsvineæg) og karasumi (tørrede multerogn) for at være en af Japans tre største delikatesser (nippon sandai chinmi). Den sælges i flasker, der ved god kvalitet kan koste op til 50 dollars.

Noter 

Mad fra Japan
Fiskeretter
Grøn høgeskæg

Grøn høgeskæg (Crepis capillaris) er en enårig plante i kurvblomst-familien. De gule blomster sidder i små kurve på tynde stilke. Bladene er frisk grønne. I Danmark er planten indslæbt i 1800-tallet med græsfrø fra Mellemeuropa.

Beskrivelse 
Grøn høgeskæg er en 25-60 centimeter høj urt. Blomsterne sidder i 1,5 centimeter brede kurve, hvis kurvsvøbblade oftest har sorte kirtelhår på ydersiden, men er glatte på indersiden. Også kurvstilkenes øvre del har oftest sorte kirtelhår. Disse træk adskiller grøn høgeskæg fra den lignende taghøgeskæg. Desuden er frugten helt glat og stænglens øvre blade har ikke indrullet rand.

Udbredelse 
Arten findes udover i Europa også som indslæbt i Nordamerika.

I Danmark er grøn høgeskæg temmelig almindelig på agerjord og i vejkanter. Den blomstrer juni til september.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Kurvblomst-familien
Uni (fødevare)

Uni (海胆 eller 海栗) er den japanske betegnelse for søpindsvin og kan som sådan også findes på spisekort. Det er en specialitet fra det japanske køkken, der består af æggene fra forskellige søpindsvinearter. Æggene bliver enten spist kort opvarmet, serveret rå som sashimi eller anvendt som del af sushi. Smagen beskrives som mild, sødlig, fiskeagtig og lidt nøddeagtig men varierer noget fra art til art. 

Søpndsvineæg sælges i de tre kvalitetstrin A, B og C, idet lysegul eller orangefarvet rogn med fast struktur er særligt værdsat. Jo mørkere og blødere æggene er, jo dårligere er kvaliteten derimod. Alt efter kvalitet og indpakning kan uni koste fra ca. 15 til over 200 $/kg. Det kan opbevares i folie i køleskab i 5-6 dage, men efter nedfrysningen bliver den dog blød, når den atter optøs.

Uni anses for at være en Japans tre største delikatesser (nippon sandai chinmi) sammen med konowata (saltet søpølseindmad) og karasumi (tørret multerogn). Den japanske efterspørgsel overstiger derfor udbuddet, hvorfor nogle lande som Kina og USA (Californien og Alaska) eksporterer søpindsvineæg til Japan. Æggene er også populære i Korea, mens de i Chile spises traditionelt og kaldes for erizo. I Californien har umi-fremstillingen etableret sig med en årlig omsætning på ca. 21 mio $ (2004), hvoraf omkring en trediedel dækker over salg i USA, men man kan dårligt følge med den stærkt stigende efterspørgsel fra det voksende antal af sushi-restauranter.

Eksterne henvisninger 

Mad fra Japan
Fiskeretter

ja:ウニ#食用
Taghøgeskæg

Taghøgeskæg (Crepis tectorum), ofte skrevet tag-høgeskæg, er en én- eller toårig plante i kurvblomst-familien. De gule blomster sidder i en halvskærmagtig top. Artens navn skyldes, at den nogle steder skulle vokse på tage af græstørv.

Beskrivelse 
Taghøgeskæg er en 25-60 centimeter høj urt. Blomsterne sidder i 2 centimeter brede kurve, hvis svøbblade har mørke kirtelhår på ydersiden og er tiltrykt hårede på indersiden, hvilket adskiller den fra den lignende grøn høgeskæg. Desuden er frugten fint tornet i spidsen og stænglens øvre blade, der er linjeformede, har indrullet rand.

Udbredelse 
Arten findes udover i Europa og Nordasien også som indslæbt i Nordamerika.

I Danmark findes taghøgeskæg hist og her på agerjord og ved veje, mest på sandbund. Den blomstrer juni til august.

Billeder

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Kurvblomst-familien
Aken

Aken kan henvise til:

 Aken (Elben) – en tysk by i den tyske delstat Sachsen-Anhalt.
 Aachen – en tysk by, der på nederlandsk hedder Aken.
 Cherti – en ægyptisk gud, der også er kendt under navnet Aken.
Uni

Uni eller UNI kan være flere ting:

 Uni - kort for universitet.
 Uni (Kirov oblast) - bebyggelse i Kirov oblast i Rusland.
 Uni (Khabarovsk kraj) - landsby i Khabarovsk kraj i Rusland.
 Uni (mytologi) - den øverste gudinde i etruskisk mytologi.
 Uni (fødevare) - japansk mad lavet af søpindsvineæg.
 Uni Records, formelt Universal City Records - tidligere pladeselskab.

 UNI Global Union - internationalt fagforbund.
 UNI-C - Styrelsen for It og Læring.
 UNI - Kode for cykelholdet Unibet.com, senere Cycle Collstrop.
 Union Nationale des Indépendents (UNI) - politisk parti i Øvre Volta.
 Union Nationale des Indépendants (UNI) - politisk parti i Niger.
Daniella Dragojevic

Daniella Dragojevic (født d. 29. marts 1989 i København) er en dansk håndboldspiller, der spiller for Ringkøbing Håndbold. Hun vendte tilbage til klubben i 2015. Hun har tidligere optrådt for Slagelse FH, Lyngby HK, FIF, Silkeborg-Voel KFUM og Team Tvis Holstebro.

Eksterne henvisninger 
 Spillerprofil hos Team Tvis Holstebro 

Håndboldspillere fra Danmark
Håndboldspillere fra Slagelse FH
Håndboldspillere fra FIF
Håndboldspillere fra Silkeborg-Voel KFUM
Håndboldspillere fra Team Tvis Holstebro